Vihreä eduskuntaryhmä

Vihreä eduskuntaryhmä (Vihr.) on Vihreän liiton kansanedustajien muodostama yhteistyöelin eduskunnassa. Kaudella 2019–2023 ryhmään kuuluu 20 edustajaa.
Eduskuntaryhmän puheenjohtaja on Atte Harjanne, ensimmäinen varapuheenjohtaja Saara Hyrkkö ja toinen varapuheenjohtaja Jenni Pitko. Vihreiden ryhmäkansliassa työskentelee kahdeksan työntekijää, ja ryhmän pääsihteeri on Henna Hakkarainen. Jokaisella kansanedustajalla on lisäksi oma avustajansa.
Vihreässä eduskuntaryhmässä ei ole ryhmäkuria. Eduskuntaryhmä pitää kokouksia säännöllisesti kerran viikossa. Niissä keskustellaan ajankohtaisista poliittisista kysymyksistä ja ryhmän kannoista asioihin.
== Valiokuntapaikat ==
Seuraavassa on lueteltu vihreiden edustajat valiokunnissa vaalikaudella 2019–2023.
Valiokunta 	Varsinais­jäsenet 	Varajäsenet 	Lähde
Suuri valiokunta 	Satu Hassi (pj.), Iiris Suomela 	Mari Holopainen, Inka Hopsu	
Valtiovarainvaliokunta 	Heli Järvinen, Iiris Suomela 	Mari Holopainen, Inka Hopsu	
Perustuslakivaliokunta 	Outi Alanko-Kahiluoto, Bella Forsgrén 	Iiris Suomela 	
Ulkoasiainvaliokunta 	Inka Hopsu, Saara Hyrkkö 	Satu Hassi 	
Sivistysvaliokunta 	Noora Koponen, Pirkka-Pekka Petelius 	Saara Hyrkkö 	
Tulevaisuusvaliokunta 	Pirkka-Pekka Petelius (vpj.), Mari Holopainen	Sofia Virta 	
Hallintovaliokunta 	Tiina Elo, Hanna Holopainen 	Jenni Pitko 	
Lakivaliokunta 	Saara Hyrkkö, Mirka Soinikoski 	Outi Alanko-Kahiluoto 	
Liikenne- ja viestintävaliokunta	Jenni Pitko, Mirka Soinikoski 	Tiina Elo 	
Maa- ja metsätalousvaliokunta 	Satu Hassi, Heli Järvinen 	Jenni Pitko 	
Puolustusvaliokunta 	Atte Harjanne, Hanna Holopainen 	Mirka Soinikoski 	
Sosiaali- ja terveysvaliokunta 	Noora Koponen, Sofia Virta 	Bella Forsgrén 	
Talousvaliokunta 	Atte Harjanne, Mari Holopainen 	Hanna Holopainen 	
Tiedusteluvalvontavaliokunta 	Heli Järvinen 	— 	
Työelämä- ja tasa-arvovaliokunta	Bella Forsgrén, Sofia Virta 	Noora Koponen 	
Ympäristövaliokunta 	Tiina Elo (vpj.), Jenni Pitko 	Pirkka-Pekka Petelius 	
Tarkastusvaliokunta 	Outi Alanko-Kahiluoto (pj.) 	Heli Järvinen 	
== Historiaa ==
Vihreät saivat ensimmäiset kansanedustajansa vuoden 1983 vaaleissa, kun puoluetta ei oltu vielä perustettu. Ville Komsi ja Kalle Könkkölä muodostivat ensimmäisen Vihreän eduskuntaryhmän ja toimivat vuorotellen sen puheenjohtajana.
=== 1987–1991 ===
Vihreässä eduskuntaryhmässä oli neljä kansanedustajaa. Ryhmän puheenjohtajana toimi vuosina 1987–1988 Pekka Haavisto ja 1989–1990 Erkki Pulliainen.
=== 1991–1995 ===
Vihreiden kansanedustajien määrä nousi kymmeneen. Eduskuntaryhmän puheenjohtajina toimivat vuosina 1991–1992 Satu Hassi, vuonna 1993 Pekka Haavisto ja vuosina 1993–1994 Paavo Nikula.
=== 1995–1999 ===
Vihreillä oli yhdeksän kansanedustajaa ja yksi ministeri. Eduskuntaryhmän puheenjohtajina olivat vuonna 1995 Tuija Brax, vuosina 1995–1996 Paavo Nikula, vuonna 1997 Satu Hassi ja vuonna 1998 Osmo Soininvaara.
=== 1999–2003 ===
Vihreään eduskuntaryhmään kuului 11 kansanedustajaa, joista kaksi toimi puolet kaudesta ministerinä. Puheenjohtajina ryhmässä olivat vuosina 1999–2001 Ulla Anttila ja 2001–2003 Janina Andersson.
=== 2003–2007 ===
14 kansanedustajan ryhmän puheenjohtajina toimivat vuosina 2003–2004 Satu Hassi ja 2004–2007 Heidi Hautala.
=== 2007–2011 ===
Ryhmän puheenjohtajana toimivat vuosina 2007–2009 Anni Sinnemäki ja 2009–2011 Ville Niinistö.
=== 2011–2015 ===
Kymmenhenkisen eduskuntaryhmän puheenjohtajana aloitti Ville Niinistö, mutta hallituksen muodostumisen jälkeen tehtävään valittiin Pekka Haavisto. Toukokuussa 2013 ryhmän uudeksi puheenjohtajaksi valittiin Oras Tynkkynen ja saman vuoden lokakuussa Outi Alanko-Kahiluoto.
=== 2015–2019 ===
Vihreään eduskuntaryhmään kuului 15 kansanedustajaa. Ryhmän puheenjohtajana toimi Outi Alanko-Kahiluoto, ensimmäisenä varapuheenjohtajana Johanna Karimäki ja toisena varapuheenjohtana Jani Toivola.
=== 2019–2023 ===
Vihreässä eduskuntaryhmässä on vaalikaudella 20 kansanedustajaa. Ryhmän puheenjohtajana kesäkuussa 2019 aloitti Emma Kari ja varapuheenjohtajina Saara Hyrkkö ja Jenni Pitko. Lokakuussa 2021 ryhmän uudeksi puheenjohtajaksi valittiin Atte Harjanne.
Eduskuntavaaleissa 2019 kansanedustajiksi eivät pyrkineet enää Hanna Halmeenpää, Ville Niinistö, Jani Toivola tai Antero Vartia.
== Lähteet ==
== Aiheesta muualla ==
* Vihreä eduskuntaryhmä Vihreän liiton sivustolla
* Vihreä eduskuntaryhmä eduskunnan sivustolla
Luokka:Eduskuntaryhmät
Luokka:Vihreä liitto